CV

FAGLIG PROFIL

Skal give et hurtigt overblik over dine relevante kompetencer i forhold til den stilling du søger. Hold det kort, ikke mere en 6-8 linjer, og hold fokus på de kompetencer, de efterspørger i opslaget.

*Eksempel:*

Jeg er en erfaren leder, der trives godt i rollen med at sætte retning og mål for både store og små opgaver. Når jeg uddelegerer opgaver, kigger jeg altid på folks kompetencer, idet jeg har en grundlæggende tro på, at mennesker både kan og vil. Som leder klæder jeg folk på til at løse dagligdagens udfordringer selv.

Mine kernekompetencer inden for ledelse er:

Planlægning og målsætning

Budgetplanlægning/styring

Tværfaglig ledelse

ERHVERVSERFARING

Skriv navnene på de virksomheder du har været ansat i (periode, titel, virksomhed). Husk at liste dem omvendt kronologisk, altså med den seneste ansættelse først. Under titlen beskriver du primære arbejdsopgaver/ansvarsområder i punktform. Derudover kan det være en god idé at beskrive relevante resultater/kompetencer, du har opnået i stillingen. Husk blot, at disse igen skal målrettes den stilling, du søger.

*Eksempel:*

**2007-2009 Afdelingsleder I R&D, Coloplast a/s**

* Personaleledelse af både ingeniører og teknikere. I afdelingen udviklede vi produkter til mennesker med stomi.
* Daglig ledelse
* Medarbejdersamtaler
* Ansættelsesansvar
* Budget ansvar.

**Nøgleresultater**

* Indførte nye arbejdsgange, så medarbejdere fik større indflydelse på egne mål
* Fik udviklet produktkoncept som levede op til brugernes krav, ønsker og behov.
* Opnåede en nedgang i sygefraværet fra 5% til 2%.

UDDANNELSE

Nævn de relevante uddannelser, du har gennemført – begynd med den senest afsluttede. Hvis du er nyuddannet, er det en god idé at nævne specialet og/eller andre relevante projekter, du har deltaget i. Skriv gerne din speciale karakter/gennemsnit i dit CV – men kun hvis det støtter dig.

*Eksempel:*

**2013-2015 Cand.Soc. Udvikling og Internationale Forhold, Københavns Universitet**

* **Speciale**: *”Inactive Activists - Cultural and Political Activities in the Struggle for Recognition”* – Et kvalitativt studie blandt flygtninge i Danmark, og konkluderede bl.a. at transnationalisme kan være et led i integrationsprocessen.
* **Fagligt fokus**: migrationsstudier, International politik, international ret, kulturstudier og humanitært arbejde i praksis. Workshop forløb i brug af Logical Framework Approach (LFA). Fokus på tværfaglighed og problemorienteret projektarbejde
* **Resultat**: 10,2

**Relevante kurser**

Medtag kun de kurser, der er relevante for den stilling, du søger.

**Sprog**

Skriv hvilke sprog du behersker og hvilket niveau, du behersker det på. Det kan være en god idé at definere, hvorvidt du kan forstå, tale og/eller skrive sproget.

**IT – kendskab**

Skriv hvilke relevante IT programmer du har erfaring med – tilføj gerne hvorvidt det er på bruger- eller superbrugerniveau.

**Referencer**

Kan være tidligere chefer, kolleger, samarbejdspartnere og lign. Det kan være en god idé blot at skrive ”referencer gives på forespørgsel”, da det giver dig mulighed for at styre, hvem de ringer til.

**Fritid**

Prikken over i’et i cv’et, der skal vise, at du er mere end din faglige profil. Beskriv hvad du laver i din fritid, og gerne i hele sætninger. Brug fritidsafsnittet til at skille dig ud fra mængden. Så har du en særlig fritidsinteresse, så vær ikke bange for at fortælle om den.